מייקל בובלה

מייקל סטיבן בּובּלה (באנגלית: Michael Steven Bublé;‏ נולד ב-9 בספטמבר 1975) הוא זמר-יוצר, מפיק מוזיקלי ושחקן קנדי, אשר מכר למעלה מ-75 מיליון תקליטים ברחבי העולם, וזכה בפרסים רבים, כולל ארבעה פרסי גראמי ושנים עשר פרסי ג'ונו. בובלה נולד בברנבי, קולומביה הבריטית, קנדה, בנם של לואיס בובלה, דייג ממוצא קרואטי מאי לושיני, ואמבר (לבית סנטהגה), ממוצא איטלקי. סבו וסבתו מצד אביו של בובלה היו במקור מאיסטריה, בעוד סבו וסבתו מצד אמו היו מאיטליה. יש לו שתי אחיות צעירות, ברנדי, סופרת ילדים, וקריסטל, שחקנית. הוא ואחיותיו גודלו כקתולים. הוא למד בבית הספר היסודי סיפורת' ובבית הספר התיכון קריבו היל. ב-11 בפברואר 2003 הוציא בובלה את אלבומו השלישי "Michael Bublé". על אלבום זה היה מועמד בובלה בטקס פרסי ג'ונו (Juno)‏ 2004 לאלבום השנה. בטקס זכה בפרס בקטגוריה פריצת השנה. האלבום הגיע לעשירייה הראשונה בקנדה, בבריטניה ולמקום הראשון באוסטרליה. בשנת 2003 הופיע בובלה בתפקיד אורח באופרת הסבון "ימי חיינו". אלבום הסטודיו הרביעי של בובלה, It's Time, הוצא ב-15 בפברואר 2005, והגיע למקום הראשון בקנדה, איטליה ויפן. בשנת 2006 זכה בובלה בארבעה פרסי ג'ונו על אלבום זה: אלבום השנה, אלבום הפופ של השנה, סינגל השנה Home וזמר השנה. בובלה גם היה מועמד לשני פרסי גראמי. ב-1 במאי 2007 יצא לאור האלבום Call Me Irresponsible. האלבום מכר כשני מיליון עותקים בארצות הברית לבדה, ובאוסטרליה היה האלבום הנמכר ביותר בשנת 2007. ב-13 באוקטובר 2009 יצא אלבומו השישי של בובלה Crazy Love. הסינגל הראשון מהאלבום, Haven't Met You Yet, זכה להצלחה רבה. בווידאו קליפ לשיר שיתף בובלה פעולה עם בת זוגו לואיסנה לופילטו. בשנת 1996 החל לצאת עם השחקנית והזמרת דבּי טימוס (Debbie Timuss). השניים שיתפו פעולה במחזות הזמר Red Rock Diner‏ (1996) ו-Dean Regan's Forever Swing‏ (1998). השניים אף התארסו, אבל בהמשך נפרדו בנובמבר 2005. פרידתם של השניים היוותה השראה לשירו של בובלה Lost‏. בשנת 2005 החל לצאת עם השחקנית האנגלייה אמילי בלאנט לאחר שהשניים הכירו בטקס פרסי הטלוויזיה האוסטרלים במלבורן והיא אף השתתפה באלבומו "Call Me Irresponsible". הם נפרדו ביולי 2008. לאחר הפרידה מבלאנט, בובלה החל לצאת עם השחקנית הארגנטינאית לואיסנה לופילטו. בובלה ולופילטו התארסו בנובמבר 2009, והתחתנו ב-31 במרץ 2011 בבואנוס איירס. לבני הזוג ארבעה ילדים: בנים ילידי 2013 ו-2016, ובנות ילידות 2018 ו-2022. בנו הבכור של בובלה נואה אובחן כחולה בהפטובלסטומה (אנ') (סרטן הכבד) בשנת 2016, ובשל כך בובלה ביטל את סיבוב ההופעות המתוכנן שלו לאחר שקיבל חדשות על האבחנה, והעביר עם בנו תהליכי כימותרפיה והקרנות; והבן החלים מאז לחלוטין. ב-2005 התאזרח גם כאיטלקי בשל מוצא משפחתו. 2001 - BaBalu 2002 - Dream 2003 - Michael Bublé 2005 - It's Time 2007 - Call Me Irresponsible 2009 - Crazy Love 2011 - Christmas 2013 - To Be Loved 2016 - Nobody but Me 2018 - Love 2022 - Higher 1995 - First Dance 2003 - Totally Bublé 2003 - Let It Snow 2005 - More 2006 - With Love 2008 - A Taste of Bublé 2010 - Special Delivery 2010 - Hollywood: The Deluxe EP 2010 - A Holiday Gift for You 2004 - Come Fly with Me 2005 - Caught in the Act 2009 - Michael Bublé Meets Madison Square Garden מדיה וקבצים בנושא מייקל בובלה בוויקישיתוף אתר האינטרנט הרשמי של מייקל בובלה מייקל בובלה, ברשת החברתית פייסבוק מייקל בובלה, ברשת החברתית אקס (טוויטר) מייקל בובלה, ברשת החברתית אינסטגרם מייקל בובלה, ברשת החברתית טיקטוק מייקל בובלה, סרטונים בערוץ היוטיוב מייקל בובלה, במסד הנתונים הקולנועיים IMDb (באנגלית) מייקל בובלה, באתר AllMovie (באנגלית) מייקל בובלה, במסד הנתונים הקולנועיים KinoPoisk (ברוסית) מייקל בובלה, באתר אפל מיוזיק (באנגלית) מייקל בובלה, באתר ספוטיפיי מייקל בובלה, באתר סאונדקלאוד (באנגלית) מייקל בובלה, באתר Last.fm (באנגלית) מייקל בובלה, באתר AllMusic (באנגלית) מייקל בובלה, באתר MusicBrainz (באנגלית) מייקל בובלה, באתר דיזר מייקל בובלה, באתר Yandex.Music (ברוסית) מייקל בובלה, באתר Discogs (באנגלית) מייקל בובלה, באתר Songkick (באנגלית) מייקל בובלה, באתר Genius מייקל בובלה, באתר SecondHandSongs מייקל בובלה, באתר בילבורד (באנגלית) מייקל בובלה, באתר טיידל (באנגלית) אמיר קמינר, ראיון: מייקל בובלה: זמר. רומנטיקן. עסוק, באתר ynet, 26 בנובמבר 2012 מייקל בובלה, באתר אנציקלופדיה בריטניקה (באנגלית) Perusse, Bernard (2007-04-30). "Michael Buble does it his way". Edmonton Journal.